als_Latn dik_Latn sag_Latn
SHPËRNDARJE
E ka tokën e vet, pemishten, qumështoren, ka edhe lopë, por Shkolla e Mesme e Bujqësisë në Gjilan nuk ka numër të mjaftueshëm të nxënësve.
E ndërtuar nga danezët, shkolla moderne, e cila ka kushtuar miliona euro, është në hall me numrin e vogël të nxënësve. Prandaj, po kërkohen mënyra se si të stimulohen nxënësit që të regjistrohen në të.
Për këtë arsye, këtë shkollë e kanë vizituar kryesuesja e Kuvendit të Komunës Valentina Bunjaku – Rexhepi, së bashku me drejtorin e Drejtorisë Komunale të Arsimit Nazmi Musa. Ata e kanë siguruar udhëheqjen e shkollës se Drejtoria e Arsimit është duke menduar disa metoda, me të cilat synohet të stimulojnë nxënësit që të regjistrohen në këtë shkollë.
Kritere për të stimuluar nxënësit
“Kemi ardhur këtu t’ju dëgjojmë për kërkesat, brengat dhe synimet e mësimdhënësve të kësaj shkolle, për të bërë një planifikim të mirë për të ardhmen. Si qeverisje jemi në shërbim të veçantë për mësimdhënësit dhe nxënësit, ngase ky është garancioni i një zhvillimi të vërtetë gjatë të ardhmes”, ka theksuar Valentina Bunjaku – Rexhepi. Ajo ka premtuar se qeveria komunale do ta trajtojë me seriozitet mungesën e vullnetit të nxënësve për t’u regjistruar në këtë shkollë dhe pasi të marrë propozimet e udhëheqjes së shkollës do të hartojë disa kritere për të stimuluar nxënësit të vijnë në Shkollën e Mesme të Bujqësisë, pasi që “për Gjilanin fuqia ekonomike është në radhë të parë nga puna dhe prodhimi në bujqësi”.
“Para fillimit të shtatorit edhe ju si mësimdhënës ndoshta nuk do ta paramendoni atë se sa do të rritet numri i nxënësve që do të kërkojnë të regjistrohen në këtë shkollë. Për këtë është duke u punuar me shumë kujdes, dhe në të ardhmen bashkërisht me ju do të plotësojmë këtë planifikim që kjo shkollë të “vlojë” nga nxënësit”, tha kryesuesja e Kuvendit Komunal.
Ajo ka siguruar mësimdhënësit, nxënësit dhe prindërit se është duke u bërë punë konkrete në këtë drejtim dhe ka kërkuar që të mos dëgjohen fjalë e “llafe” të rrugëve, të disa individëve nëpër parti politike, të cilët kanë dëshiruar të shpallen kinse jenë “shpëtimtarë” të kësaj shkolle.
“Jemi të përkushtuar dhe po punojmë për të ardhmen dhe në atë drejtim që Gjilanit t’i sigurojmë zhvillim ekonomik dhe sigurim të produkteve ushqimore nga toka e Gjilanit. Por, kjo mund të bëhet vetëm me profesionistë e ata sigurisht që do të jenë nga kjo shkollë”, tha ajo.
Në shtator do të kemi situatë krejt tjetër
Ndërsa, Nazmi Musa ka thënë se Drejtoria e Arsimit është duke punuar me dinamikë të shtuar dhe me mbështetje të kryetarit, në mënyrë që gjendja në shtator të jetë ndryshe nga ajo që prej vitesh është përcjellë sa i përket numrit të vogël të nxënësve.
“Falë mbështetjes së madhe të kryetarit dhe përkushtimit të Komunës së Gjilanit në përgjithësi nga shtatori i këtij viti gjendja në këtë shkollë do të jetë krejt ndryshe. Si institucione lokale po e bëjmë një hap para të gjithëve me këtë rast edhe para nivelit qendror që ta shpërblejmë suksesin e nxënësve në këtë shkollë. Nga shtatori të gjithë nxënësit, të cilët do të regjistrohen në Shkollë të Bujqësisë e të cilët do të jenë të shkëlqyeshëm, nga Komuna e Gjilanit do të marrin shpërblim - bursë mujore. Po ashtu, ky do të jetë vetëm fillimi, ngase planifikimi për këtë sektor do të ketë edhe shumë risi të tjera, financiare por edhe profesionale”, tha drejtori Musa, duke inkurajuar nxënësit që të regjistrohen në këtë shkollë.
Ai ka thënë se nga ky vit nuk do të ketë më asnjë shkelje në regjistrimin e nxënësve nëpër shkolla tjera dhe rritje të nxënësve e paraleleve sikur që ka ndodhur deri më tani. “Së bashku me Inspektoratin do të jemi bashkërisht kujdestarë të këtij rregulli”, është zotuar ai.
Drejtori i kësaj shkolle Nehat Salihu, zëvendësdrejtori Shaban Bislimi, dhe mësimdhënësit e tjerë, brengë kryesore paraqitën mungesën e nxënësve dhe mundësinë e krijimit të politikave për tërheqje të nxënësve në këtë shkollë, sepse agrobiznesi dhe teknologjia është çelësi i zhvillimit të Gjilanit tani dhe në të ardhmen.
Ish-Presidenti i Kosovës, Fatmir Sejdiu ka riaktualizuar këto ditë një çështje të përmendur shpesh vite me...
Ministri i Punëve të Brendshme, Skënder Hyseni priti në takim shefin e Iniciativës Rajonale në fushën e Menaxhimit...
Kryesia e Kuvendit ka vendosur që më 2 prill të vazhdojë seancën e mbetur në gjysmë, derisa seanca e re do të...
Projektligji i propozuar nga qeveria shqiptare për hapjen e dosjeve të komunizmit, ka marrë sot votat e Komisionit Parlamentar të...
Ambasadori Cliff në një intervistë për Anadlu Agency, edicioni i Bosnjës, gjithashtu ka theksuar se problem tjetër i...
Presidenti amerikan, Barack Obama ka nominuar diplomatin Greg Delawie që të shërbejë si ambasadori i ardhshëm i Shteteve...
Ministri i Punëve të Jashtme i Serbisë, Ivica Daçiq në një konferencë për media në Split të...
Kompania e Deminimit (KD) të Forcës së Sigurisë së Kosovës (FSK), sot, ka filluar operacionet për deminim...
Sa malet janë të rrezikshme, është gjë që tashmë e dini. Por se një ortek është në gjendje...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn